annelie Botes | Die Oerknal van die liefde
Oor ma’s en dogters (deel 3)
Oor ma’s en dogters (vervolg)
By Riette ¶ Posted in Aanhalings uit boeke	¶ Tagged annelie Botes,Broodsondes,ma en dogter	¶ Lewer kommentaar
Uit: ”Broodsondes” deur Annelie Botes
‘n Ma kan haar dogterkind nie wegstoot nie. En ‘n dogterkind kan haar ma nie wegstoot nie.
‘n Ma kan haar dogterkind nie wegstoot nie. En ‘n dogterkind kan haar ma nie wegstoot nie. Omdat hulle mekaar toebedeel is vir die leer van baie, en nog baie meer lesse .Labirint waarin elkeen in sy blindheid tas na bakens. Vir elkeen loop die labirint anders; lees die wette anders; staan die wilg op ‘n ander wal, by ‘n ander rivier.
So is dit ook reg.
Juis hier, by die wil om reg te wees, het die nawelstring begin rek, totdat die skeur onafwendbaar was. Koppig. Eiewys. Onbuigsaam. Afdwingerig. Misbruik. Onrepek vir die grense van ‘n ander. Snoep wees met opskuif sodat iemand anders kan sitplek kry. Dis alte maklik om ons waarhede vir die buitewêreld te verberg, en dit uit te haal op die wat ons weet ons nie sal verloën nie. Daarbuite waar niemand ons iets skuld nie, sal ons honderd maal dink voor ons dooierus vat en korrel. Maar agter die rookglasvensters skiet ons uit die heup, min gepla oor wie se aorta ons afskiet.
Oor ma’s en dogters
By Riette ¶ Posted in Aanhalings uit boeke	¶ Tagged annelie Botes,Broodsondes,ma's en dogters	¶ Lewer kommentaar
Elke ma en dogter wat in onguns leef en mekaar met die skalpel vermink, moet rivier toe reis.
In die molm van die rivierwilg
In die begin van die begin het die Wetmaker die riviergodin aangestel oor die boekrol met al die wette vir al die plae wat spoeling, wassing en weking benodig. Dwaalsiel, breekharte, albasteroë, wintersvoete. Sy het alles bedink en die wette na goeddunke in haar rivierland versteek. Soms op toeganklike plekke ;soms op gevaarplekke waar verre reisigers hard moes soek. Tussen die biesiegoed en braambosse; op die sandbanke by die krokodille; in die oog van ‘n maalkolk; die swaaienede vinkneste; die helling van die stroomversnelling.
Die bossie met die helingsolie vir die skeuring tussen ma en dogter het sy voorlangs gebêre, in die molm van die waterwilg. Want sy’t geweet as ‘n ma of dogter uit seer en desperaatheid na die spoelwater toe moet reis, is hulle van krag ontdaan en lank reeds duiselig van hongersnood.By hulle aankoms loop hulle mankvoet en hulle oë sit versonke. Al wat hulle kan regkry, is om gebukkend aan die voet van die waterwilg te tas, met die vingers kneus tot die geur van tiemie opslaan. Dan uitrus in die wete hulle het die boekrol gevind. As die oggend se môreoggend se oormôre kom, begin hulle pluk en langpad terugdra. Pars en aansmeer, die nawelpunte vasdruk tot hoogdagson. Vir baie rondemane, tot die letsel kleiner raak. Nog ‘n bietjie kleiner. En nog ‘n bietjie.
Tog, die wette van die boekrol sê nêrens dat die letsel ooit sal verdwyn nie. Dis bloot die getuienis dat iemand rivier toe was. Elke ma en dogter wat in onguns leef en mekaar met die skalpel vermink, moet rivier toe reis. Wegbly en weier is om die skalpel in te sluk en vanuit die innertes opgekerf te word.”
By Riette ¶ Posted in Aanhalings Afrikaans,Aanhalings uit boeke	¶ Tagged annelie Botes,Broodsondes,dogters,ma's,vroue,vroumenssake	¶ 6 Kommentaar
Aanhaling uit: ”Broodsondes‘ deur Annelie Botes.
“My kind, jy moenie al jou vroumenssake vir jou ma vertel nie. Ook nie vir jou man nie. Daar is goed wat net jy en die Here hoef te weet.”